**APSTIPRINĀTS**

ar Rīgas domes Vidi degradējošu būvju komisijas

lēmumu Nr.4.1. 17.11. 2017. protokols Nr. DI-17-18-prot

**Konkursa**

**„Rīgas pilsētas pašvaldības līdzfinansējums**

**kultūrvēsturiskā būvmantojuma saglabāšanai 2018. gadā”**

**nolikums**

1. **Vispārīgie jautājumi**
2. Konkurss “Rīgas pilsētas pašvaldības līdzfinansējums kultūrvēsturiskā būvmantojuma saglabāšanai 2018. gadā” (turpmāk – Konkurss) tiek izsludināts saskaņā ar Rīgas domes 18.10.2016. saistošajiem noteikumiem Nr.225 „Par pašvaldības atbalsta piešķiršanu kultūrvēsturiskā būvmantojuma saglabāšanai Rīgā” (turpmāk – Noteikumi).
3. Šajā konkursa nolikumā (turpmāk – Nolikums) lietotie termini atbilst Noteikumos lietotiem terminiem.
4. Konkursu organizē Rīgas domes Īpašuma departaments (turpmāk – Departaments).
5. Rīgas domes Vidi degradējošu būvju komisija (turpmāk – Komisija) vērtē Konkursam iesniegtos projektus un pieņem lēmumu par Konkursa rezultātu.
6. Projektu Konkursam var iesniegt par ēkas (turpmāk – piemineklis) vai tās daļas – oriģināli logi, durvis, dekoratīvās vai funkcionālās būvdetaļas u.tml.
(turpmāk – izstrādājums) – saglabāšanas darbiem, kura projekta īstenošanas rezultātā būs pieejama sabiedrības apskatei īpašnieka (valdītāja) noteiktajā kārtībā un:

5.1. ir valsts vai vietējās nozīmes kultūras piemineklis vai;

5.2. ir līdz 1940.gadam būvēta koka vai mūra ēka, kas atrodas vienā no turpmāk norādītajām teritorijām:

5.2.1. kultūras pieminekļa aizsardzības zonā;

5.2.2. Rīgas vēsturiskajā centrā vai tā aizsardzības zonā;

5.2.3. valsts nozīmes pilsētbūvniecības pieminekļu teritorijā;

5.2.4. Rīgas pilsētas teritorijas plānojumā noteikto apbūves aizsardzības teritoriju robežās.”

1. 2018.gadā projektu var iesniegt par 5.2.3.punktā minēto pieminekli, kas atrodas šādu pilsētbūvniecības pieminekļu teritorijā:
	1. “Rīgas pilsētas vēsturiskais centrs” (valsts aizsardzības Nr.7442);
	2. “Mežaparks” (valsts aizsardzības Nr.7444);
	3. “Ķīpsalas vēsturiskā apbūve” (valsts aizsardzības Nr.8327);
	4. “Kalnciema ielas koka apbūve” (valsts aizsardzības Nr.8583);
	5. “Pārdaugavas apbūves fragments” (valsts aizsardzības Nr.7443).
2. 2018.gadā projektu var iesniegt par Nolikuma 5.2.4.punktā minēto pieminekli, kas atrodas šādu Rīgas pilsētas teritorijas plānojumā noteikto apbūves aizsardzības teritoriju robežās:
	1. Āgenskalns;
	2. Bolderāja;
	3. Dzegužkalns – Nordeķi;
	4. Maskavas priekšpilsēta;
	5. Sarkandaugava (I, II un III);
	6. Teika;
	7. Torņakalns;
	8. Vecāķi;
	9. Vecmīlgrāvis (Emmas iela);
	10. Čiekurkalns;
	11. Pleskodāle (I un II);
	12. Jaunmīlgrāvis (Ezera iela);
	13. Vecdaugava (Airu iela);
	14. VEF rūpnieciskā apbūve.
3. Projektu Konkursam nevar iesniegt tāda pieminekļa vai izstrādājuma saglabāšanai, kura īpašnieks ir jebkura valsts, pašvaldības, jebkuras valsts vai pašvaldības kapitālsabiedrība. Ja piemineklis vai ēka, kuras daļa ir izstrādājums, pieder vairākām personām uz kopīpašuma tiesību pamata, tiesības pieteikties Konkursam ir tikai gadījumā, ja vismaz puse no pieminekļa vai ēkas, kuras daļa ir izstrādājums (ja ēka ir sadalīta dzīvokļu īpašumos – vismaz puse no dzīvokļu īpašumiem), pieder fiziskām vai privāto tiesību juridiskām personām, izņemot jebkuras valsts vai pašvaldības kapitālsabiedrības.
4. Projekta īstenošanas maksimālais beigu termiņš ir **15.11.2018.**
5. Ja līdzfinansējuma saņēmējs ir saimnieciskās darbības veicējs Regulas izprantē, neatkarīgi no tā juridiskā statusa un formas, tiek piemēroti Noteikumos, Regulā un citos normatīvajos aktos paredzētie *de minimis* atbalsta piešķiršanas nosacījumi.
6. Projekta iesniegšana Konkursam nerada Rīgas pilsētas pašvaldībai pienākumu piešķirt vai izmaksāt līdzfinansējumu. Projekta iesniedzējs un pieminekļa vai izstrādājuma īpašnieki ir atbildīgi par visiem riskiem, kas ir saistīti ar projekta īstenošanu, tostarp finanšu riskiem, tehniskiem riskiem, kā arī tādiem apstākļiem un notikumiem, kurus, saprātīgi rīkojoties, iepriekš bija iespējams paredzēt un kuri bija par šķērsli projekta īstenošanai.

**II. Attiecināmās izmaksas un atbalstāmās darbības**

1. Konkursa ietvaros atbalstāmās darbības ir:
	1. ar pieminekļa saglabāšanu saistītie būvdarbi;
	2. ar izstrādājuma saglabāšanu saistītie darbi, tajā skaitā analogu (vēsturiskajai patiesībai atbilstošu) būvamatniecības izstrādājumu izgatavošana, iegāde un uzstādīšana.
2. Ja projekts tiek iesniegs par tādiem darbiem, kuri normatīvajos aktos noteiktajā kārtībā ir saskaņojami būvvaldē, tad projektā paredzēto darbu būvniecības dokumentos (būvatļauja, apliecinājuma karte vai paskaidrojuma raksts) jābūt atzīmei par būvdarbu uzsākšanas nosacījumu izpildi. Iepriekš minēto atzīmi būvvaldē jāsaņem pirms projekta iesniegšanas Konkursam.
3. Attiecināmās izmaksas, kuru segšanai Konkursa ietvaros var prasīt līdzfinansējumu, ir noteiktas Noteikumu 10.punktā.
4. Izmaksas, kas nav norādītas Noteikumu 10.punktā, ir neattiecināmas izmaksas un to segšanai nav atļauts izlietot līdzfinansējumu.
5. Lai izmaksas tiktu atzītas par attiecināmām, maksājumiem to segšanai jābūt veiktiem periodā no 01.01.2018. līdz 15.11.2018.
6. Vienam kadastra objektam projektu var iesniegt Noteikumu 8.1.punktā (turpmāk – Lielā programma) vai 8.2.punktā (turpmāk - Mazā programma) minētā atbalsta saņemšanai. Vienā kadastra objektā visi pieteiktie izstrādājumi ir atzīstami par vienu projekta objektu, izņemot gadījumus, kad projektu iesniedz Noteikumu 4.3.punktā minētā persona. Šādā gadījumā par vienu kadastra objektu var būt iesniegti ne vairāk kā pieci projekti.
7. Līdzfinansējums tiek izlietots un izmaksāts Noteikumu 18.punktā minētā līgumā par līdzfinansētā projekta īstenošanu (turpmāk – Līgums) noteiktajā kārtībā. Līgums ir pievienots Nolikumam kā **5.pielikums** un ir Nolikuma neatņemama sastāvdaļa.

**III. Prasības projekta iesniedzējam**

1. Projektu Konkursam var iesniegt persona (turpmāk – Projekta iesniedzējs), kura atbilst Noteikumu 3. un 4.punktā, kā arī Nolikumā noteiktām prasībām līdzfinansējuma saņēmējam.
2. Papildus Noteikumu 4.punktā noteiktajam līdzfinansējuma saņēmējs nevar būt jebkura valsts, tajā skaitā pašvaldība, jebkuras valsts, tajā skaitā pašvaldības, kapitālsabiedrība, izņemot gadījumus, kad valsts vai pašvaldības kapitālsabiedrība pilda pārvaldnieka pienākumus Dzīvojamo māju pārvaldīšanas likumā noteiktajā kārtībā.
3. Pieminekļa vai ēkas, kuras daļa ir izstrādājums, īpašnieka nekustamā īpašuma nodokļa parāds par Rīgas pilsētas administratīvajā teritorijā esošiem nekustamā īpašuma objektiem pēc stāvokļa uz 01.03.2018. nevar pārsniegt 50 *euro****.*** Gadījumā, ka piemineklis vai ēka, kuras daļa ir izstrādājums, ir kopīpašums vai dzīvokļa īpašumos sadalīta dzīvojamā māja, jāievēro Noteikumu 4.2.3., 4.3.2. un 4.4.2.apakšpunktos noteiktais.
4. Projektus Konkursam kopīgi var iesniegt projektu iesniedzēji, kuru īpašumā esošie pieminekļi vai ēkas, kuras daļa ir izstrādājums, atrodas blakus. Ja kaut viens no šādiem projektiem tiek noraidīts Konkursa ietvaros, pārējie projektu iesniedzēji zaudē tiesības saņemt vērtējumu atbilstoši Nolikuma 31.3.6.apakšpunktā noteiktam kritērijam un tiek vērtēti kā atsevišķi iesniegtie projekti. Ja kaut viens no šādiem projektiem pēc to apstiprināšanas netiek īstenots, tostarp par tā īstenošanu netiek noslēgts Līgums, tiesības saņemt līdzfinansējumu zaudē visi līdzfinansējuma saņēmēji, kuri kopīgi ir iesnieguši projektus.

**IV. Projekta dokumenti, to noformēšanas prasības,**

**projekta iesniegšanas kārtība**

1. Piesakoties **Lielajai programmai**, projektu veido šādi dokumenti:
	1. aizpildīta un parakstīta Pieteikuma veidlapa (**1.pielikums**);
	2. dokumenti, kas apliecina projekta iesniedzēja vai pilnvarotas personas tiesības rīkoties pieminekļa īpašnieka vai īpašnieku vārdā;
	3. pieminekļa tehniskās apsekošanas atzinums, tehniskās izpētes atzinums vai vizuālās apskates atzinums, kas nav vecāks par vienu kalendāro gadu no tā sagatavošanas datuma (turpmāk – Atzinums), un kurā ir norādīta būves atbilstība Būvniecības likuma 9.pantā minētajām būtiskām būvei izvirzāmajām prasībām;
	4. dokumenti, kuri apliecina būvdarbu saskaņošanu būvvaldē atbilstoši Nolikuma 13.punktā noteiktajam;
	5. Valsts kultūras pieminekļu aizsardzības inspekcijas (turpmāk – VKPAI) izsniegtā spēkā esošā darbu veikšanas atļauja, ja ēka ir valsts vai vietējās nozīmes piemineklis, vai atrodas valsts nozīmes pilsētbūvniecības pieminekļa, kas ir norādīts Nolikuma 6.punktā, teritorijā;
	6. sertificēta arhitekta atzinums par projektā paredzēto darbu atbilstību Rīgas domes 20.12.2005. saistošo noteikumu Nr.34 “Rīgas teritorijas izmantošanas un apbūves noteikumi” (turpmāk – Apbūves noteikumi) 4.nodaļas “Noteikumi kultūrvēsturiskā mantojuma aizsardzībai” prasībām, ja ēka nav valsts vai vietējās nozīmes piemineklis, vai neatrodas valsts nozīmes pilsētbūvniecības pieminekļa, kas ir norādīts Nolikuma 6.punktā, teritorijā, bet atrodas apbūves aizsardzības teritorijā, kas ir norādīta Nolikuma 7.punktā, vai Rīgas vēsturiskā centra aizsardzības zonas teritorijā;
	7. arhitektoniski mākslinieciskā inventarizācija (vai izpēte), kuru ir sagatavojis arhitekts vai mākslas vēsturnieks un kurā: ir veikta pieminekļa izpēte vismaz tādā apjomā, kas ietver projekta ietvaros atjaunojamo pieminekļa daļu, norādīta pieminekļa oriģinālās substances saglabāšanās pakāpe pirms projektā paredzēto darbu uzsākšanas, kā arī oriģinālās substances saglabāšanās pakāpe pēc to pabeigšanas atbilstoši Nolikuma 31.3.3. un 31.3.4.punktos noteiktiem kritērijiem;
	8. būvdarbu tāme (turpmāk – Tāme) ar norādītam kopējām projekta attiecināmām izmaksām, kas noformēta atbilstoši Ministru kabineta 03.05.2017. noteikumiem Nr. 239 „Noteikumi par Latvijas būvnormatīvu LBN 501-17 “Būvizmaksu noteikšanas kārtība” (turpmāk – LBN 501-17), pielietojot LBN 501-17 5.pielikumā norādīto Lokālās tāmes formu (Nolikuma **2.pielikums)**, kuru ir sastādījis sertificēts būvinženieris; Tāme jāsastāda, pielietojot interneta vietnē [www.atjauno.riga.lv](http://www.atjauno.riga.lv) pieejamo elektronisko formu un jāiesniedz papīra dokumenta formā un elektroniski;
	9. tehniskie dokumenti:
		1. pieminekļa novietnes shēma no aktuālās būves kadastrālās uzmērīšanas lietas;
		2. stāvu plāni no aktuālās būves kadastrālās uzmērīšanas lietas tai pieminekļa daļai vai daļām, kurās notiek projektā paredzētie darbi;
		3. būvprojekta (ja darbi tiek veikti uz apliecinājuma kartes pamata - būvprojekta minimālā sastāvā) risinājumi, kuri attiecas uz projektā paredzētiem darbiem, kā arī krāsojuma pase, ja ir paredzēta fasādes krāsošana.
	10. projekta īstenošanas laika grafiks, kas ir noformēts saskaņā ar Nolikuma **3.pielikumu,** pielietojot interneta vietnē [www.atjauno.riga.lv](http://www.atjauno.riga.lv) pieejamo elektronisko formu; projekta īstenošanas laika grafikā norādītajām projekta ieviešanas aktivitātēm darbu veikšanas ietvaros jāsakrīt ar Tāmē norādītiem paredzētiem darbiem;
	11. apliecinājums par projekta iesniedzēja atbilstību Noteikumu un Nolikuma prasībām, kas ir noformēts saskaņā Nolikuma **4.pielikumu**;
	12. ja saskaņā ar Regulu līdzfinansējuma saņēmējs ir saimnieciskās darbības veicējs, uzskaites veidlapa par sniedzamo informāciju *de minimis* atbalsta piešķiršanai, kas ir noformēta atbilstoši Ministru kabineta 02.12.2014.noteikumu Nr.740 “*De minimis* atbalsta uzskaites un piešķiršanas kārtība un uzskaites veidlapu paraugi” (turpmāk – *De minimis* noteikumi) noteiktajām prasībām, un kurā ir norādīta Projektā lūgtā pašvaldības līdzfinansējuma summa.
2. Piesakoties **Mazajai programmai**, projektu veido šādi dokumenti:
	1. aizpildīta un parakstīta Pieteikuma veidlapa (**1. pielikums**);
	2. dokumenti, kas apliecina projekta iesniedzēja vai pilnvarotas personas tiesības izstrādājuma īpašnieka vai īpašnieku vārdā;
	3. dokumentus, kas apliecina darbu saskaņošanu atbilstoši Nolikuma 13.punkta prasībām gadījumā, ja paredzētie izstrādājuma saglabāšanas darbi ir jāsaskaņo būvvaldē;
	4. ja projektā paredzētie darbi netiek veikti saskaņā ar būvprojektu (t.sk. apliecinājuma karti): atbilstošas jomas eksperta - Latvijas amatniecības kameras (turpmāk – LAK) sertificēta amata meistara vai biedrības “Latvijas restauratoru Biedrība” (turpmāk – LRB) sertificēta restauratora-speciālista vai restauratora-meistara slēdziens par nepieciešamiem darbiem izstrādājuma saglabāšanai un to veikšanas programmu, pievienojot slēdzienam tā autora profesionālas darbības sertifikāta kopiju; ja projektā paredzētie darbi tiek veikti saskaņā ar būvprojektu (t.sk. apliecinājuma karti): attiecīgā būvprojekta sadaļa, kurā ir sniegts priekšraksts nepieciešamiem darbiem izstrādājuma saglabāšanai un to veikšanas programmu; ja šādu detalizāciju būvprojekts nesatur, tad projekta autora atzinums par nepieciešamiem darbiem izstrādājuma saglabāšanai un to veikšanas programma;
	5. būvdarbu tāme (turpmāk – Tāme) ar norādītam kopējām projekta attiecināmām izmaksām, kas noformēta atbilstoši LBN 501-17, pielietojot LBN 501-17 5.pielikumā norādīto Lokālās tāmes formu, Nolikuma **2.pielikums**; ja projektā paredzētie darbi tiek veikti saskaņā ar būvprojektu (t.sk. apliecinājuma karti), tāmi sastāda sertificēts būvinženieris, citos gadījumos tāmi sastāda Nolikuma 24.4 punktā norādītais sertificētais amata meistars vai restaurators; Tāme jāsastāda, pielietojot interneta vietnē [www.atjauno.riga.lv](http://www.atjauno.riga.lv) pieejamo elektronisko formu un jāiesniedz papīra dokumenta formā un elektroniski;
	6. VKPAI izsniegtā spēkā esošā darbu veikšanas atļauja, ja ēka ir valsts vai vietējās nozīmes piemineklis, vai atrodas valsts nozīmes pilsētbūvniecības pieminekļa, kas ir norādīts Nolikuma 6.punktā, teritorijā;
	7. sertificēta arhitekta atzinums par projektā paredzēto darbu atbilstību Apbūves noteikumu 4.nodaļas “Noteikumi kultūrvēsturiskā mantojuma aizsardzībai” prasībām, ja ēka nav valsts vai vietējās nozīmes piemineklis, vai neatrodas valsts nozīmes pilsētbūvniecības pieminekļa, kas ir norādīts Nolikuma 6.punktā, teritorijā, bet atrodas apbūves aizsardzības teritorijā, kas ir norādīta Nolikuma 7.punktā, vai Rīgas vēsturiskā centra aizsardzības zonas teritorijā;
	8. arhitektoniski mākslinieciskā inventarizācija (vai izpēte), kuru ir sagatavojis arhitekts, mākslas vēsturnieks vai Nolikuma 24.4 punktā minētais sertificētais amata meistars vai restaurators, un kurā: ir veikta pieminekļa izpēte vismaz tādā apjomā, kas aptver projekta ietvaros atjaunojamo pieminekļa daļu, un ir norādīta atjaunojamās pieminekļa daļas oriģinālās substances saglabātības pakāpe pirms projektā paredzēto darbu uzsākšanas, kā arī plānoto oriģinālās substances saglabātības pakāpi pēc to pabeigšanas atbilstoši Nolikuma 31.3.3. un 31.3.4.punktos noteiktiem kritērijiem; ja arhitektoniski māksliniecisko izpēti ir veicis Nolikuma 24.4.punktā minētais amata meistars vai restaurators, tai jāpievieno autora spēkā esošā profesionālās darbības sertifikāta kopija;
	9. Projekta īstenošanas laika grafiks, kas ir noformēts saskaņā ar Nolikuma **3.pielikumu,** pielietojot interneta vietnē [www.atjauno.riga.lv](http://www.atjauno.riga.lv) pieejamo elektronisko formu; projekta īstenošanas laika grafikā norādītajām projekta ieviešanas aktivitātēm darbu veikšanas ietvaros jāsakrīt ar Tāmē norādītiem paredzētiem darbiem;
	10. apliecinājums par projekta iesniedzēja atbilstību Noteikumu un Nolikuma prasībām, kas ir noformēts saskaņā Nolikuma **4.pielikumu,** pielietojot interneta vietnē [www.atjauno.riga.lv](http://www.atjauno.riga.lv) pieejamo elektronisko formu;
	11. ja saskaņā ar Regulu līdzfinansējuma saņēmējs ir saimnieciskās darbības veicējs, uzskaites veidlapa par sniedzamo informāciju *de minimis* atbalsta piešķiršanai, kas ir noformēta atbilstoši *De minimis* noteikumiem, un kurā ir norādīta projektā lūgtā pašvaldības līdzfinansējuma summa.
3. Projekta sagatavošanā jāievēro šādas prasības:
	1. visi dokumenti un to atvasinājumi jāsagatavo, ievērojot Ministru kabineta 28.09.2010. noteikumus Nr. 916 „Par dokumentu izstrādāšanas un noformēšanas kārtību” (turpmāk – Dokumentu izstrādāšanas noteikumi);
	2. visi dokumenti jāiesniedz oriģināla vai atvasinājuma veidā, kas ir izstrādāts, ievērojot Dokumentu izstrādāšanas noteikumus;
	3. dokumentiem jābūt sagatavotiem latviešu valodā, datorrakstā, jābūt skaidri salasāmiem, bez labojumiem un dzēsumiem, dokumentiem svešvalodās jābūt pievienotam tulkojumam valsts valodā;
	4. dokumenti jāsašuj vienā sējumā, titullapā norādot šādu informāciju:
		1. pieminekļa vai izstrādājuma adrese;
		2. informācija par līdzfinansējuma saņēmēju: juridiskām personām – nosaukums, vienotais reģistrācijas numurs; fiziskām personām – vārds, uzvārds; ja piemineklis vai izstrādājums ir dzīvojamā māja, norāda personu, kura ir iesniegusi projektu, papildus norādot, ka piemineklis vai izstrādājums ir, atkarībā no statusa, dzīvojamā māja uz kopīpašuma pamata vai dzīvokļu īpašumos sadalīta dzīvojamā māja;
		3. programma, kurai ir iesniegts projekts;
		4. projekta ietvaros paredzētās darbības;
		5. pieprasītā līdzfinansējuma summa;
	5. pēc titullapas sējumā jāievieto projekta satura rādītājs;
	6. Nolikuma 20.punktā minētajā gadījumā Pieteikuma veidlapa **(1.pielikums)** aizpildāma kopīgi. Pieteikumu veidlapu eksemplāru skaitam jāatbilst kopīgi iesniedzamo projektu skaitam. Katram projektam pievieno vienu Pieteikuma veidlapas eksemplāru.
4. Visas izmaksas, kas saistītas ar projekta sagatavošanu un iesniegšanu, sedz līdzfinansējuma saņēmējs un/vai īpašnieki.
5. Projektu iesniedz slēgtā aploksnē uz kuras ir norādīta šāda informācija:
	1. saņēmējs: Rīgas domes Īpašuma departaments;
	2. norāde “Konkursam “Rīgas pilsētas pašvaldības līdzfinansējums kultūrvēsturiskā būvmantojuma saglabāšanai 2018. gadā”;
	3. programma, kurai pieteikums tiek iesniegts;
	4. informācija par līdzfinansējuma saņēmēju, ievērojot Nolikuma 25.4.2.punktā noteikto;
	5. projekta iesniedzēja korespondences adrese;
	6. Nolikuma 22.punktā minētajā gadījumā projektus iesniedz vienā slēgtā aploksnē.
6. **Projekta iesniegšanas termiņš** ir līdz **02.03.2018. plkst. 09.00**.
7. Projektu iesniedz personīgi Departamentā pēc adreses Riharda Vāgnera ielā 5, Rīgā, Būvju sakārtošanas pārvalde, 405.kabinets (Pirmdienās- Ceturtdienās: 9:00 – 12:00; 13:00 – 17:00, piektdienās: 9:00 – 12:00; 13:00 – 16:00) vai nosūta ar kurjeru pēc adreses: Rīgas domes Īpašuma departamenta Būvju sakārtošanas pārvalde, R.Vāgnera ielā 5, Rīgā, LV - 1050. Departaments neatbild par kurjerpasta nogādāto sūtījumu nokavējumiem.
8. Visi ar kurjeru nogādātie sūtījumi, kuri tiks saņemti pēc Nolikuma 28.punktā norādītā laika, vai uz kuru aploksnēm nav norādīta Nolikuma 27.punktā minētā informācija, neatvērti vienas darba dienas laikā tiks nosūtīti pa pastu uz aploksnē norādīto sūtītāja korespondences adresi. projekti, kuri tiek iesniegti ar nokavēšanos personīgi, netiek pieņemti.

**V. Projekta vērtēšanas kritēriji**

1. Iesniegtie projekti tiek vērtēti pēc šādiem kritērijiem:

|  |
| --- |
| **31.1. Neprecizējamie atbilstības kritēriji** |
| **Nr.** | **Kritērijs** | **Projektā iekļautie dokumenti, kuri tiek ņemti vērā vērtējumā****(ja attiecināms)** | **Vērtēšanas sistēma** |
| 31.1.1. | Projekta iesniedzējs atbilst Noteikumu 4. un 28.punktā un Nolikuma 20.punktā līdzfinansējuma saņēmējam izvirzītām prasībām | Nolikuma 23.2., 23.11. vai 24.2., 24.10. apakšpunktā norādītie dokumenti | Atbilst vai neatbilst |
| 31.1.2. | Projekts satur visus Nolikuma 23. vai 24. punktā norādītos dokumentus un informāciju | Nolikuma 23. vai 24. punktā minētie dokumenti | Atbilst vai neatbilst |
| 31.1.3. | Piemineklis vai izstrādājums atbilst Noteikumu 2. punkta, kā arī Nolikuma 5., 6.un 7.punkta prasībām | Nolikuma 23.1. vai 24.1. apakšpunktā minētie dokumenti | Atbilst vai neatbilst |
| 31.1.4. | Projekta īstenošanas termiņš atbilst Noteikumu 13.2.apakšpuntam | Nolikuma 23.10. un 24.9. apakšpunktā minētie dokumenti | Atbilst vai neatbilst |
| 31.1.5. | Projektā norādītās darbības ir atbalstāmās darbības saskaņā ar Noteikumu 9.2.un 9.3.apakšpunktu un Nolikuma 12. un 17.punktu | Nolikuma 23.8., un 23.9. vai 24.4. un 24.5. apakšpunktā minētie dokumenti | Atbilst vai neatbilst |
| 31.1.6. | Projektā paredzētie pieminekļa saglabāšanas būvdarbi vai izstrādājuma saglabāšanas darbi ir saskaņoti būvvaldē atbilstoši Nolikuma 11.punkta prasībām (ja attiecināms) | Nolikuma 23.4. vai 24.3. apakšpunktā minētie dokumenti | Atbilst vai neatbilst |
| **31.2. Precizējamie atbilstības kritēriji** |
| 31.2.1. | Tāmē vai Izstrādājuma tāmē iekļautās izmaksas atbilst iesniegtiem tehniskiem dokumentiem un to aprēķinā nav aritmētisku kļūdu | Nolikuma 23.8. un 23.9. vai 24.4. un 24.5. apakšpunktos norādītie dokumenti | Atbilst, neatbilst vai precizējams |
| 31.2.2. | Visas Tāmē vai Izstrādājuma tāmē iekļautās izmaksas ir attiecināmas | Nolikuma 23.8. un 23.9. vai 24.4. un 24.5. apakšpunktos norādītie dokumenti | Atbilst, neatbilst vai precizējams |
| 31.2.3. | Iesniegtajā Atzinumā ir būves atbilstība Būvniecības likuma 9.panta minētajām būtiskām būvei izvirzāmajām prasībām | Nolikuma 23.3.punktā minētais dokuments | Atbilst vai precizējams |
| **31.3. Kvalitātes kritēriji** |
|  | Kritērijs | Maksimālais punktu skaits |
| 31.3.1. | **Pieteikums iesniegts par:** |  |
|  | koka ēku, kas ir valsts vai vietējās nozīmes kultūras piemineklis, vai izstrādājumu, kas ir tās daļa | 10 |
|  | koka ēku, kas atrodas valsts nozīmes pilsētbūvniecības pieminekļu teritorijā, vai šīs ēkas sastāvā esošu izstrādājumu | 7 |
|  | koka ēku, kas atrodas Rīgas vēsturiskā centra aizsardzības zonā vai Rīgas pilsētas teritorijas plānojumā noteiktās apbūves aizsardzības teritorijās | 6 |
|  | citas konstrukcijas ēku, kas ir valsts vai vietējās nozīmes kultūras piemineklis, vai tās sastāvā esošu izstrādājumu | 4 |
|  | mūra ēku, kas atrodas valsts nozīmes pilsētbūvniecības pieminekļu teritorijā, vai šīs ēkas sastāvā esošu izstrādājumu | 2 |
|  | mūra ēku, kas atrodas Rīgas vēsturiskā centra aizsardzības zonā vai Rīgas pilsētas teritorijas plānojumā noteiktās apbūves aizsardzības teritorijās, vai šīs ēkas sastāvā esošu izstrādājumu | 1 |
|  | ēku, kura ietilpst vienā no iepriekš minētām kategorijām un kuras galvenais lietošanas veids atbilstoši Nekustamā īpašuma valsts kadastra informācijas sistēmas datiem ir “kulta ēkas”, vai tās sastāvā esošu izstrādājumu | 10 |
| 31.3.2. | **Ēkas ekspluatācijas uzsākšanas gads:** |  |
|  | līdz 1880.g. | 10 |
|  | 1881.g. – 1915.g. | 8 |
|  | 1916.g. – 1940.g. | 6 |
| 31.3.3. | **Kultūras pieminekļa vai Izstrādājuma oriģinālā substance un autentiskums ir:** |  |
|  | saglabājušies oriģinālā izskatā | 10 |
|  | ar atsevišķiem pārveidojumiem (ēkai daļēji mainīti logi, krāsojums, labots jumta segums, nelieli apdares zudumi u.c.) | 7 |
|  | pārveidots (ēkai mainīta fasāžu apdare, apšuvums, mainītas pārsegumu, sienu, jumta konstrukcijas, nomainīti logi, durvis, jumta segums u.c.) | 4 |
| 31.3.4. | **Oriģinālās substances saglabāšanas pakāpe pēc restaurācijas:** |  |
|  | tiks pilnībā saglabāta oriģinālā substance | 10 |
|  | tiks daļēji izmantots oriģinālam līdzvērtīgs analogs | 7 |
|  | netiks saglabāta oriģinālā substance, bet pilnībā aizstāta ar analogu | 4 |
| 31.3.5. | **Paredzēto darbu veids:** |  |
|  | koka ēkas, kas ir valsts vai vietējās nozīmes kultūras piemineklis, pilna vai tā fasādes saglabāšana | 10 |
|  | citas konstrukcijas ēkas, kas ir valsts vai vietējās nozīmes kultūras piemineklis, pilna vai fasādes saglabāšana | 8 |
|  | koka ēku, kas atrodas valsts nozīmes pilsētbūvniecības pieminekļu teritorijā, pilna vai fasādes saglabāšana | 8 |
|  | koka ēku, kas atrodas Rīgas vēsturiskā centra aizsardzības zonā vai Rīgas pilsētas teritorijas plānojumā noteiktās apbūves aizsardzības teritorijās, pilna vai fasādes saglabāšana | 7 |
|  | mūra ēku, kas atrodas valsts nozīmes pilsētbūvniecības pieminekļu teritorijā, pilna vai tās fasādes saglabāšana | 6 |
|  | mūra ēku, kas atrodas Rīgas vēsturiskā centra aizsardzības zonā vai Rīgas pilsētas teritorijas plānojumā noteikto apbūves aizsardzības teritorijās, pilna vai tās fasādes saglabāšana | 5 |
|  | izlases veida restaurācijas/atjaunošanas darbi piemineklī (plastmasas logu nomaiņa uz koka vēsturiskajiem logiem, metāla durvju nomaiņa uz koka vēsturiskajām durvīm u.tml.) un izstrādājumu saglabāšana | 6 |
|  | ēkas, kura ietilpst vienā no iepriekš minētām kategorijām un kuras galvenais lietošanas veids atbilstoši Nekustamā īpašuma valsts kadastra informācijas sistēmas datiem ir “kulta ēkas”, vai tās sastāvā esoša izstrādājuma saglabāšana | 10 |
| 31.3.6. | **Projektus konkursam kopīgi iesniedza projektu iesniedzēji, kuru īpašumā esošie pieminekļi vai ēkas, kurās ir izstrādājums, atrodas blakus** | 8 |
|  |  | **Pieteikuma vērtējumu par kvalitātes kritērijiem veido katrā kvalitātes kritērijā piešķirto punktu kopsumma** |

**VI. Projekta vērtēšana, lēmuma pieņemšana un paziņošana,**

**Līguma noslēgšana**

1. Komisija lemj par projektiem divu kalendāra mēnešu laikā pēc to atvēršanas.
2. Komisija projektus vērtē šādā kārtībā:
	1. Komisija pārbauda iesniegto projektu atbilstību Nolikuma 31.1.apakšpunktā noteiktiem kritērijiem. projektus, kuri neatbilst Nolikuma 31.1.apakšpunktā no rādītiem kritērijiem, Komisija atstāj bez izskatīšanas;
	2. Projektus, kuri atbilst 31.1.apakšpunktā noteiktiem kritērijiem, Komisija vērtē atbilstoši Nolikuma 31.2.apakšpunktā noteiktiem kritērijiem un konstatē, ka:
		1. projekts atbilst Nolikuma31.2.apakšpunktā noteiktiem kritērijiem vai
		2. projekts neatbilst Nolikuma 31.2.apakšpunktā noteiktiem kritērijiem, bet neatbilstību novēršana neietekmētu projektu pēc būtības, kā arī lēmumā par projekta apstiprināšanu iekļaujamos nosacījumus;
		3. projekts neatbilst Nolikuma 31.2.apakšpunktā noteiktiem kritērijiem un pieņem lēmumu par projekta noraidīšanu;
	3. Nolikuma 33.2.1. un 33.2.2.apakšpunktā minētos projektus, Komisija vērtē pēc Nolikuma 31.3.apakšpunktā norādītiem kritērijiem un sarindo tos dilstošā secībā atbilstoši no piešķirto punktu kopsummai;
	4. par tiem 33.3.punktā minētiem projektiem, kuru līdzfinansēšanai nepietiek 2018.gada budžetā piešķirtā finansējuma, Komisija pieņem lēmumu par projekta noraidīšanu;
	5. ja projektiem ir vienāds vērtējums atbilstoši Nolikuma 31.3.apakšpunktā minētiem kritērijiem, tad Nolikuma 33.4.apakšpunktā noteiktajā gadījumā noraidīts tiek projekts, kurš ir iesniegts vēlāk;
	6. par projektiem, kuri nav noraidīti Nolikuma 33.4.apakšpunktā noteiktajā kārtībā, un kuriem Komisija Nolikuma 33.2.2.apakšpunktā noteiktajā kārtībā ir konstatējusi Komisijas lēmumā iekļaujamos nosacījumus, Komisija pieņem lēmumu par projekta apstiprināšanu, nosakot maksimālo līdzfinansējuma summu, ar nosacījumu;
	7. par pārējiem projektiem, kuri nav noraidīti Nolikuma 33.4.apakšpunktā noteiktajā kārtībā, Komisija pieņem lēmumu par projekta apstiprināšanu, nosakot maksimālo līdzfinansējuma summu.
3. Komisijas lēmumu paziņo Pieteikuma iesniedzējam 10 (desmit) darba dienu laikā pēc Komisijas sēdes dienas.
4. Komisija var izbeigt Konkursu bez rezultātiem, ja:
	1. nav iesniegts neviens projekts;
	2. visi projekti ir atstāti bez izskatīšanas;
	3. konstatē citu būtisku iemeslu, kas liedz turpināt Konkursa norisi.
5. Līgumu līdzfinansējuma saņēmējs paraksta ne vēlāk kā 20 (divdesmit) kalendāra dienu laikā pēc Komisijas lēmuma paziņošanas. Ja Līgums netiek parakstīts šajā punktā noteiktajā termiņā, līdzfinansējuma saņēmējs zaudē tiesības parakstīt Līgumu un saņemt līdzfinansējumu.
6. Līgumu paraksta klātienē Departamentā, iepriekš saskaņojot parakstīšanas dienu un laiku ar Komisijas lēmumā norādīto personu.
7. Gadījumā, ja par kāda no apstiprinātiem projektiem netiek noslēgts Līgums, vai Līgums tiek izbeigts pirms termiņa, neveicot līdzfinansējuma maksājumu, Komisijai ir tiesības piedāvāt noslēgt Līgumu Nolikuma 33.4.apakšpunktā minēto projektu iesniedzējam ar nosacījumu, ka projekts un projekta iesniedzējs tiek atkārtoti novērtēti atbilstoši Nolikuma prasībām un 31.1.un 31.2.apakšpunktos noteiktiem kritērijiem. Piedāvājums tiek nosūtīts projekta iesniedzējam, kura projektam ir nākamais augstākais Nolikuma 33.3.apakšpunktā minētais vērtējums un kura projekta īstenošanai ir pietiekams budžeta līdzekļu finansējums.

**VII. Noteikumi *de minimis* valsts atbalsta piešķiršanai**

1. Komisija lemj par līdzfinansējuma piešķiršanu saimnieciskās darbības veicējam valsts atbalsta veidā saskaņā ar Regulu.
2. Lemjot par līdzfinansējuma piešķiršanu valsts atbalsta veidā, Komisija ievēro šādus nosacījumus:
	1. *de minimis* atbalstu piešķir, ievērojot Regulas 1.panta 1.punktā minētos nozares un darbības ierobežojumus;
	2. saimnieciskās darbības veicējs tiek vērtēts viena vienota uzņēmuma līmenī. Viens vienots uzņēmums atbilst Regulas 2.panta 2.punktā noteiktajai „viena vienota uzņēmuma” definīcijai;
	3. pirms lēmuma pieņemšanas par Projekta apstiprināšanu Komisija pārbauda, vai saimnieciskās darbības veicējam valsts atbalsts nepalielina attiecīgajā fiskālajā gadā, kā arī iepriekšējos divos fiskālajos gados saņemtā *de minimis* atbalsta kopējo apmēru līdz līmenim, kas pārsniedz Regulas 3.panta 2.punktā noteikto maksimālo *de minimis* atbalsta apmēru;
	4. *de minimis* atbalstu piešķir, ja saimnieciskās darbības veicējam nav pasludināts maksātnespējas process, netiek īstenots tiesiskās aizsardzības process, netiek īstenots ārpustiesas tiesiskās aizsardzības process, nav uzsākta bankrota procedūra, nav piemērota sanācija vai mierizlīgums, tā saimnieciskā darbība nav izbeigta vai apturēta un/vai tas neatbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;
	5. ievērojot Regulas 5.panta 1. un 2.punkta nosacījumus, Noteikumu ietvaros piešķirto *de minimis* atbalstu drīkst kumulēt ar citu *de minimis* atbalstu līdz Regulas 3.panta 2.punktā noteiktajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā;
	6. ja saimnieciskās darbības veicējs darbojas vienlaicīgi vairākās nozarēs, tostarp Regulas 1.panta 1.punktā minētajās nozarēs, vai veic turpat minētas darbības, saimnieciskās darbības veicējs nodrošina šo nozaru vai darbību, vai to izmaksu nodalīšanu saskaņā ar Regulas 1.panta 2.punktu.
3. Līdzfinansējumu uzskaita saskaņā ar normatīviem aktiem par *de minimis* atbalsta uzskaites veidlapu paraugiem.
4. Departaments un līdzfinansējuma saņēmējs uzglabā informāciju par sniegto *de minimis* atbalstu atbilstoši Regulas 6.panta 4.punktam.

Komisijas priekšsēdētājs O.Burovs